ועדת העבודה, הרווחה והבריאות, כנסת 17, פרוטוקול מספר 211, 2007-05-16 09:30

משה שרוני: בוקר טוב, אני מתכבד לפתוח את הישיבה.

משה שרוני: חבר הכנסת חיים כץ, בבקשה.

חיים כץ: אנו מדברים בהצעת חוק שאושרה בוועדת העבודה, הרווחה והבריאות של הכנסת לקריאה שנייה-שלישית בוועדה, ומשום מה לא הספקנו.

משה שרוני: היו"ר החליט לא להעביר את זה אז.

חיים כץ: משום שהוכרזו אז בחירות והכנסת נסגרה, והיה כן שר אוצר, לא שר אוצר, ולא הגשנו את זה להצבעה.

חיים כץ: הצעת החוק הזו באה לעשות טיפה מהצדק ולא לתת כסות למעסיקים שמעסיקים עובדות ולכאורה אומרים: הן לא עובדות שלנו אלא של כוח אדם, אני רק מעסיק בפועל, העובדת הזו לא שייכת לי ואני רוצה לפטר אותה, עובדת בהריון.

חיים כץ: בהצעת החוק הזו הוא יוכל לפטר אותה בתהליך הרגיל – יפנה לשר העבודה והרווחה, יבקש פיטורין ויוכל לפטר אותה כמו עובדת רגילה בהריון.

חיים כץ: אני לא חושב שצריך לפטר אשה רק בגלל שהיא בהריון - לא מכובד ולא רצוי.

חיים כץ: אני מבקש שהוועדה תאשר את החלת דין הרציפות.

מיכאל אטלן: הממשלה תומכת ברציפות בתנאי שהוועדה תודיע בכתב, שהיא תסכים שזה ייעשה בתיאום נוסח עם הממשלה.

מיכאל אטלן: למה הם הדגישו את זה - גם בנגלה הקודמת תמכנו בכפוף לתיאום נוסח וגם הגשנו נוסח מתואם שהוועדה לא קיבלה אותו ולכן התנגדות הממשלה נותרה בעינה, ולכן רובי ריבלין לא העלה את זה בסופו של דבר.

ג'ודי וסרמן: על איזה נוסח אתה מדבר?

מיכאל אטלן: על נוסח שהעברתי לך במייל הבוקר.

ג'ודי וסרמן: זה הנוסח בדיוק שהונח.

מיכאל אטלן: יש סייג קטן, של מה זה חוזה ראשון וחוזה שני.

ג'ודי וסרמן: מה שאושר לקריאה ראשונה זה הנוסח שעלה לשנייה-שלישית.

ג'ודי וסרמן: עכשיו נשמע למה הממשלה התכוונה.

מיכאל אטלן: אני לא בטוח.

מיכאל אטלן: אני מחזיק את הנוסח כפי שהועלה לשנייה ושלישית.

מיכאל אטלן: יש בו תוספת, בפסקה 2 בעמוד השני, ו(2), הנוסח של ההצעה בכחול היה בתזכיר הממשלתי של חוק עבודת נשים, ההצעה הגדולה שעומדת בפני הוועדה הזו, ובגלל שהיתה מחלוקת בממשלה הוצאנו את הסעיף הזה, המשכנו להידבר עליו בממשלה והגענו לנוסח מרוכך יותר מבחינת ההשלכות.

מיכאל אטלן: מה ההבדל - יש פה סייג לכלל שאומר שגם סיום לתקופה קצובה חוזה כמוהו כפיטורין, וזה בסדר, אבל לא על חוזה ראשון וחוזה שני, כי בכל זאת בחוזה ראשון ושני אין הנחה שזאת תקופה קצובה רק לשם מראית עין, ולכן אם מסתיים חוזה בפעם הראשונה שאתה קולט אדם לשלושה חודשים מסתיים, אין פה פיטורין.

מיכאל אטלן: זה התיקון שהכנסנו.

חיים כץ: זה לא מפריע לי.

מיכאל אטלן: אז זה הפריע לך מאוד.

חיים כץ: נגדיר תקופה קצובה ראשונה שלושה חודשים.

ג'ודי וסרמן: ההגדרה של חוזה עבודה ראשון:

ג'ודי וסרמן: חוזה עבודה לתקופה קצובה לעניין ההעסקה הראשונה של העובדת אצל המעסיק בפועל, המועבדת לא הועסקה אצל המעסיק בפועל או לא עבדה באותו מקום לפני כריתת חוזה, כלומר בלי זמן, וחוזה עבודה שני: חוזה עבודה לתקופה קצובה, שוב בלי זמן.

ג'ודי וסרמן: אין תקופה – לא בתקופה הראשונה ולא בשנייה.

מיכאל אטלן: נכון, כי יכול להיות שאתה מעסיק לפרויקט שיימשך שנתיים, והכל קצוב וידוע מראש, וזה לא פיקציה, ואין סיבה להתייחס לזה כאל פיטורין.

מיכאל אטלן: זה דבר שבתיאום נוסח אני מניח שאפשר יהיה להגיע לתיקונים כאלה ואחרים, אך אם רוצים להזדרז ולהעביר את זה מחר בקריאה שנייה ושלישית בנוסח הזה, על זה יש הסכמות של כולם בממשלה, וזה לא היה קל.

מיכאל אטלן: ההסכמה על הנוסח הזה היא פרי מפגש בין שר האוצר לשר התמ"ת.

מאירה בסוק: בחוק עבודת נשים עד ששה חודשים אפשר לפטר עובדת בהריון.

מיכאל אטלן: אי אפשר לפטר עובדת בהריון עד ששה חודשים.

מאירה בסוק: שלא מסיבת הריון – אנו יודעים כמה אפשר לחפש ולמצוא וכמה מפטרים.

מאירה בסוק: למשל, יש לך עובדות שמקבלות חוזה, אני מדברת על רופאת שיניים, מורה, מרצה באוניברסיטה שעובדות, לצערנו, גם דרך חברות כוח אדם.

מאירה בסוק: התקופה הקצובה היא עשרה חודשים – בעירייה, באוניברסיטה, עד שגומרים את שנת הלימודים, והן חוזרות.

מאירה בסוק: יש רופאת שיניים, עובדת בעיריית ירושלים במחלקת בריאות השן.

מאירה בסוק: אחרי שנה היא נכנסה להריון, אפשר לפטר אותה, לדעת הפסיקה הזו.

מאירה בסוק: רק אם היא עבדה שלוש שנים- -

מיכאל אטלן: עמדת הממשלה במליאה תהיה פונקציה של התחייבות הוועדה לתאם את הנוסח – כן או לא.

מאירה בסוק: אני מדברת על הנקודה המהותית.

חזקיה ישראל: אנו חושבים שצריך להיכנס לנושא של תקופה קצובה.

חזקיה ישראל: אם יש פרויקט ואני אומר, בלי לעשות תרגילים של הסכמים, אני זקוק לעובדת לשבעה, תשעה חודשים, למשימה חד פעמית, ארעית, מוכרחים להכניס את העסק הזה, אחרת זה אבסורד.

סיגל רונן-כץ: אני מברכת על הצעת החוק, שסוף סוף מטילים אחריות גם על מעסיק בפועל.

סיגל רונן-כץ: יחד עם זאת אני סבורה שיש לקונה בנוסח החוק כפי שמוצע כרגע למרות שבדברי ההסבר שלך התכוונת לזה; בהצעת החוק מטילים אחריות אם קבלן כוח אדם מפטר.

סיגל רונן-כץ: הנקודה היא שמתוך הקו שאנו מפעילות לנשים בעניין נשים ועבודה, עולות המון פניות של נשים שעובדות במקום עבודה כעובדות קבלן אצל מעסיק בפועל, זה היה מקום העבודה שלהן, הן לא מכירות את המעסיק בפועל חוץ מתלושי השכר, הן נכנסות להריון, המעסיק בפועל אומר: שלום, תחזרו לעובד קבלן, לחברת הקבלן, וחברת הקבלן, נאמר שהיא כן מוצאת להן עבודה, ולכן החוק הזה לא יחול, כי היא לא פוטרה על ידי חברת כוח אדם, היא רק הועברה כחפץ ממקום עבודה- -

חיים כץ: את נכנסת לגופו של עניין, וזה לא הזמן.

רון מרדכי: חברת כוח אדם לעולם לא תסגיר את מקבל השירות כמי שפעל לפיטוריה של אותה עובדת כי הוא יפסיד את מקום העבודה והוא יותר לא יוכל לספק כוח אדם לאותו מקום עבודה, לכן אני מוצא לנכון קודם כל להחיל את האחריות – הרי אנו גם דנים בנושא אחריות מקבל השירות, יש דיון ב-28 בחודש, וזה משתלב בנושא הזה.

רון מרדכי: מפריעה לי הדרישה: לא יגרום מעסיק בפועל לכך שקבלן כוח אדם יפטר, ומי יכול להוכיח שהוא גרם את זה?

ג'ודי וסרמן: יש חזקה בסעיף (ב).

משה שרוני: הדיון היום על דין רציפות, זה הכל.

משה שרוני: מי שקובע זה הוועדה.

מיכאל אטלן: הערה אישית; אני מלווה את הסעיף הזה חמש שנים מאז שהפצתי את התזכיר ההוא על חוק עבודת נשים.

מיכאל אטלן: תפסת מרובה – לא תפסת.

מיכאל אטלן: את זה אמרתי אז.

חיים כץ: יבוא לדיון בקריאה שנייה ושלישית.

משה שרוני: מי בעד דין רציפות?

משה שרוני: מי נגד?

משה שרוני: אושר.

משה שרוני: תודה רבה, הישיבה נעולה.